JohanHeinsen/ENO huggingface dataset:
Viborger Samler, 1843-08-28
Efter tagen Bestemmelse paa Skiftet efter afgangne Gaardmand Christen Michelsen af Heiring, bliver Løverdagen den 9de September førstkommende Formiddag Kl. 9. afholdt offentlig Auction over Stervboegaarden i Heiring Bye, Kleitrup Sogn, Rinds Herred, med dens paastaaende Bygninger og tilliggende Eiendomme af Hartkorn 5 Tdr. Gaardens Jorder ere gode, i god Drift, og har Gaarden en god Høeavl. Den hele Afgrøde i Aar følger med Gaarden. Saasnart Auctionen over Gaarden er tilendebragt, forauctioneres samme Dag Boets løse Eiendele, bestaaende i noget Bohave af forskjellige Slags Gaards- og Avlsredskaber, Kreature, nemlig 3 Heste, 1 Fol, 7 Stude, 5 Køer, 5 Stkr. Ungsvæg, 1 Sviin, 2 Grise, 28 Faar, 16 Lam. Auctionen afholdes i Stervboegaarden. Rinds Gislum Herreders Contoir i Hobroe, den 21de Au Holm, gust 1843. const.
Viborger Samler, 1843-08-29
No. 137. 71 Aarg. Kongelig allernaadigst privilegeret Fiborg Stifts-Tidende. Forsendes med Brevposten i Danmark og Hertugdommerne. saarsagaransosser. annamenanTirsdagen den 29de August 1843. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-08-29
Nyeste Postefterretninger. Spanien. Fra Madrid meldes (13de Aug.), at det store, af Dronningen foranstaltede Banquet gaves for at feire den nationale Sags Triumph. Af Deeltagerne udhæves, foruden Dronningen og Jnfantinden, Marquisen af Valverde, Enkehertuginden af Gor, Ministrene med Undtagelse af Conseilspræsidenten Lopez, der var upasselig, den bedagede Hertug af Baylen (Castannos), Narvaez og Olozagaa. Tropperne hilsede Dronningen med stormende Jubel, da hun viste sig paa Balconen. Efter Dronningens og Prindsessernes Ønske blev der dandset efter Maaltidet; Serrano dandsede med Dronningen, og Narvaer, med Jnfantinden.
Viborger Samler, 1843-08-29
En Forsamling af de meest indflydelsesrige Vælgere i Madrid er afholdt i Lyceet; man havde, for at lede Valgene, oprettet en Comitte under Navn af Nationalpartiets Comite." Præsidentskabet for samme overdroges Olozaga. Gouzalez, Bravo, Madoz, Carasco og Sartorius høre iblandt de 24 Comiteemedlemmer, der ere tagne af Mænd, af alle det liberale Parties Fractioner. Sammensmeltningen synes fuldstændig.
Viborger Samler, 1843-08-29
Efter en sydfransk Journal er det lykkets Mendizabal at naae Bayonne, En fransk Coureer har overbragt den vigtige Efterretning, at det franske Cabinet fuldstændigen anerkjender den provisoriske Regjering i Spanien. Portugals Anerkjendelse ventes dagligen, og man haaber, at England heller ikke vil tøve med at beslutte sig til dette Skridt, endskjønd sammes Gesandt, Aston, er i Begreb med at forlade Spanien. – Centraljuntaen i Galizien har opløst sig. Barceloner Journalen Union udbryder: En skjændig Forbrydelse, et uhørt Attentat har fundet Sted i Spaniens Hovedstad. Dronningens Fuldmyndighed er proclameret; Constitutionen er krænket, og i Spanien gives der nu ingen anden Magt, ingen andre Love end Tyranner Narvaez's Bayonetter. Jler til Vaaben, Spaniere, forat undgaae Tyranniet, Tabt er Folkets Frihed, naar de ei gjør Brug af sine Vaaben. Til Vaaben altsaa, Spaniere! Død eller Frihed, Krig imod vore nye Tyranner, Vort Løsen være Enighed!"
Viborger Samler, 1843-08-29
En telegraphisk Depesche fra Perpignan af 20de Aug melder, at Gen. Prim er den 17de ankommen til Barcelona, og at han strax efter sin Ankomst har begivet sig til Citadellet. Fremdeles har Juntaen tilligemed en Deel af Stadens Municipalitet indesluttet sig tilligemed de Frivillige i Fortet Atarazanas. Nationalgardens Artillerie har erklæret sig imod Juntaen. General Arbuthnot har underrettet Juntaen om at han ikke kunde anerkjende den som øverste Regjeringsjunta.
Viborger Samler, 1843-08-29
Af andre Beretninger vil man vide, at Urolighederne endnu vedvarede den 19de, og at Generalcapitainen har seet sig nødsaget til at indskibe sig. J Zaragoza hersker i høi Grad Utilfredshed med den provisoriske Regjering Foruden sit Manifest har Espartero, da han besteg det engelske Linieskib, udstedet en af ham og hans Ledsagere undertegnet Protestation imod alle uconstituelle Skridt, der allerede ere foretagne, eller endnu maatte foretages. Ved et Decret af 16de Aug. har Regjeringen erklæret, at Dou Baldomero Espartero og de, der have undertegnet Protestationen, have forbrudt deres Rang, Embeder og Ærestegn
Viborger Samler, 1843-08-29
Storbritannien og Jrland. Efter Morn, Post skulde Lord Aberdeen have opfordret de fire store Magter til en Conference angaaende de spanske Anliggender, men erholdt et afslaaende Svar af Rusland og Preussen, fordi disse Magter endnu ikke havde erkjendt det Spanien, regierende Dynasti. Men paa et af Hindley i Underhuset stillet Spørgsmaal om den engelske Regjering havde hos de fire Magter anholdt om en Conference, og om dette Andragende var afslaaet, gav Sir Rob. Peel i Underhusets sidste Møde et ligefremt Nei. - Peels varme Yttring til Fordeel for Espartero har indvirket ufordeelagtigt paa de engl. Fonds.
Viborger Samler, 1843-08-29
Efter Beretninger fra Middelhavet skal en engelsk Escadre afgaae til Tunis for at holde et vaagent Øie med den franske Flaade for Tunis. Mange Kjøbmænd befrygte en alvorlig Collision med Frankerig i Anledning af det Forefaldne ved Otaheiti i Sydhavet og ved Fiskerierne ved Newfoundland. Tildragelsen ved Newfoundland stemple de engelske Blade med det bekjendte Udtryk af Wellington om Slaget ved Navarino untoward (ubeleilig).
Viborger Samler, 1843-08-29
Efter Efterretninger fra Tunis af 1ste Aug. hersker deren Spænding imellem Beyen og den franske Regjering, fordi franske Tropper skulle have forfulgt en arabisk Stamme ind paa det tunesiske Gebeet, og Beien tillige skal have vægret sig ved at udlevere de flygtende Arabere, endskjøndt de beskyldtes for at have snigmyrdet flere franske Soldater.
Viborger Samler, 1843-08-29
Den antarctiske Expedition har paa sin Tilbagereise til England kastet Anker paa Reden ved Rio Janeiro.
Viborger Samler, 1843-08-29
En udførlig, til Teheran til den britiske Gesandt sammesteds ankommen Beretning bekræfter Oberst Stoddards- og Capt. Conollys Henrettelse i Bochara.
Viborger Samler, 1843-08-29
Frankerig. Om en forestaaende Collision imellem Frankerig og England, navnligen paa Grund af at Englænderne have skudt en fransk Stokfiskefanger ved Kysten af Newfoundland meddeler Journal des Debats en Artikel, der synes at henpege paa Eftergivenhed, i de mindste fra Frankerigs Side. Journalen giør opmærksom paa den rigtignok vigtige Omstændighed, at Englænderne selv skildre hiint Skud, der dræbte en Franskmand, som en meget beklagelig Tildragelse. (Franske Blade have opkogt denne Begivenhed, og forsøgt at bringe to Affairer ud af den eene.) – Journalen dadler Oppositionsbladene, der ere utrættelige i at stemple Englænderne som Røvere og Mordere. "Dette raae Raseri, en Deel af den franske Presse lægger for Dagen, og som vilde bringe os til at rødme, vilde vi ikke kunne forstaae, dersom vi ikke vidste, hvormeget man længes efter det første Kanonskud, der skal forstyrre Freden. Der gives Journaler, der søge at udfinde Beviser for at England kun pønser paa at fornærme Frankerig; de beklage sig over, at Frankerig ikke har en eneste Allieret i Verden. Men hvorledes vil man vel kunne erholde Bundsforvandte, naa vore Hovedbestræbelser stedse gaae ud paa at behandle de venskabelige Magter som Fiender, og bestæmme dem, Jntet skader Frankerig i Europas Øine saa meget som denne usle, misundelige og stridslystne Higen efter Leiligheder. Var den radicale Presses Stemme virkelig Landets Stemme, da var det forbi med Tractater, Fred og Sikkerhed; vi havde da kun tilbage at erklære hele Verden Krig.
Viborger Samler, 1843-08-29
Der forsikkres, at Greven af St. Aulaire, der var kommen tilbage fra sin Missionspost i London for at opholde sig flere Maaneder i Paris, ufortøvet skal vende tilbage til London paa Grund af de diplomatiske Complicationer, der ere opstaaede af Tildragelserne i Newfoundland og paa Øen Otaheiti.
Viborger Samler, 1843-08-29
Paris, d. 21de August. De ministerielle Journaler triumphere over Resultatet af de nye Municipalitets Valg i Mans. Oppositionen haabede atter at faae den afsatte Maire Trouve-Chauvel udvalgt til Maire; dette Haab er ikke blevet opfyldt.
Viborger Samler, 1843-08-29
Rusland. Fra St. Petersburg meldes under 12te Ang., at den unge Storfyrstinde Alexandra, Hertug og Hertuginde af Leuchtenbergs ældste Datter, er afgaaet ved Døden. Prindsessen var født den 28de Marts (gl. St.) 1840.
Viborger Samler, 1843-08-29
Tyrkiet. Fortællingen om at den franske Consul skulde have nedlagt Protest imod, eller overhovedet søgt at lægge Hindringer i Veien for Wuesitsch og Petroniewitschs Afreise er falsk. – Fra Wien (19de Aug. haves fra Belgrad (14de Aug.) Efterretning om, at hine tvende Statsmænd have definitivt besluttet at forlade Servien og begive sig til Widdin, for der at oppebie den nærmere Bestemmelse om deres Skjebne.
Viborger Samler, 1843-08-29
Augsb. Allg. Zeit. melder under 14de Aug, fra den tyrkiske Grændse, at Wuesitsch og Petroniewitsch have høitideligen erklæret, at de indsee Nødvendigheden af at trække sig tilbage. De ere ankomne til Belgrad, for derfra at begive sig til Belgrad. Man troer nu, at Decretet omden nye Fyrstes Udnævnelse snart vil udkomme.
Viborger Samler, 1843-08-29
Østerrig. Fra Wien meldes under 19de Aug., at Hertugen af Bordeaux agter at besøge Nordtydskland og England under Jncognitoet af en Greve fra Chambord Sverrig. Løverdagen den 12te August, omtrent Kl. 6 om Eftermiddagen, ødelagdes i ringere end 1/2 Time den voxende Grøde for 24 Byer og Gaarde i Upsala Lehn i ved en usædvanlig stærk Hagelbyge under stærk Lynild. Haglene, hvoraf de største bleve veiede, vare iishaarde, havde Form og Størrelse som Pærer, af een Tommes Diameter og derover, og veiede 1 1/2 Lod. Haglene faldt med en saadan heftighed, at de nedkastede store Stene paa 1 Lpds. Vægt fra en Bro ved Enøgleby. Gjæslinger bleve ihielslaaede og Kreaturerne paa Markerne sprang, blodige paa Ryggen, omkring som om de vare vilde. - Undersøgelser om den anrettede Skades Størrelse ere paabegyndte; det har allerede viist sig, at 170 Gaarde ere uden Udsæd til næste Aar, uden Rug til Brød, uden Byg til Øl, uden Foder til Kreaturerne i et heelt Aar.
Viborger Samler, 1843-08-29
Jndenlandske Efterretninger.
Viborger Samler, 1843-08-29
Kjøbenhavn, den 26de August. Hs. Maist. Kongen siges at ville lægge Tilbagereisen over Fyen. (Ab. Av.)
Viborger Samler, 1843-08-29
Den 26de De, afsagde Hof= og Stadsretten Dom i en mod Kjøbenhavnspostens" Redacteur, Commercesecretair Liunge anlagt Sag, hvorved Tiltalte frifandtes for Actors Tiltale og Actionens Omkostninger paalagdes det Offentlige.
Viborger Samler, 1843-08-29
J "Jndustriforeningen foredrog i Fredags Aftes en Professor Riebe fra Tydskland sin nye Opfindelse, hvorefter Enhver med Lethed kan aftage sit eget Portrait. Til ikke liden Overraskelse for Professoren hændte det sig imidlertid, at en af Tilhørerne (en Typograph) fremdrog en gammel Pjece, hvoraf han forelæste for Professoren og Auditoriet en Afhandling, som indeholdt en meget gammel Beskrivelse over denne splinternye Opfindelse, hvorved den foregivne Opfinder sattes i ikke liden Forlegenhed og Tilhørerne i megen Munterhed. Hr. Professoren lod sig tilsidst nøie med den Paastand, at en lille Skrue ved Apparatet udelukkende skyldtes hans opfinderiske Gen. (Ab. A.)
Viborger Samler, 1843-08-29
Den nylig afd. Manuducteur Hans Brøchner var i sin Tid en af de Tolv (Tylten), som fægtede for Oehlenschlager imod Baggesen. Han skal have efterladt sig en Formue af 70,000 Rbd., samlet ved Manuductioner og heldige Omsætninger, thi det var en Mand, der forstod sig paa meer end paa at manudneere. Man antager ellers gjerne, at Skolemand og Fattigdom ere to synonyme Begreber, men af Brøchners Exempel kan man dog see, at der ogsaa paa Underviisningsveien lader sig samle Formue, skjøndt vi, sandt at sige, ikkun mindes eet Exempel til paa en Mand, der allene ved Underviisning var bleven formuende. Det er afd. Prof. T. C. Bruun, der efterlod sig omtrent 25,000 Rbd. (O. Th. og Falst. Av.)
Viborger Samler, 1843-08-29
En anden bekjendt Person, Degnen Martin Diez, der i sin Tid blev dømt fra sit Embede for nogle Optøier i Jylland, er ligeledes afgaaet ved Døden.
Viborger Samler, 1843-08-29
Fra Rasphuset i Kbhavn er for kort Tid siden bleven løsladt en 73aarig Fange, ved Navn Jens Mathiesen, der har tilbragt omtrent de Totrediedele af sit Liv i forskjellige Straffeanstalter; men hvis gode Opførsel i en lang Aarrække i Rasphuset, hvor han i de sidste 40 Aar har siddet arresteret, nu har bevirket hans Løsgivelse. (Aftenbl.)
Viborger Samler, 1843-08-29
Da Dampskibet "Hamlet den 20de De om Aftenen Kl. 11 var ifærd med at forlade Helsingørs Havn, for efterat have landsat en Mængde Passagerer fra Nakkehovedtouren, at vende tilbage til Kbhvn., opdagedes det pludselig, at en Mand, der, som det senere viste sig, ikke forstod at svømme, var faldet ned af Broen og ud i den temmelig dybe Havn, hvor han upaatvivlelig var omkommen, dersom ikke Styrmanden paa Hamlet midt under den almindelige Tummel havde viist en ualmindelig Aandsnærværelse, ved endog, skjøndt det var aldeles mørkt, og inden en Lanterne kunde tilveiebringes, at hænge sig ved en fra Dampskibet løsgjort Tallie og derefter dukke ned i Vandet, af hvilket han lige ved Dampskibets Hjul opdrog den Forulykkede, som han derefter med den anden Haand holdt over Vandets Overflade, indtil en Jolle kunde støde fra Land og optage ham. Fædrelandet anbefaler denne Styrmand, der oftere skal have viist en lignende Raskhed, og som ved hverken at vente eller modtage nogensomhelst Tak, for at have reddet et Menneskeliv, vandt det tilstedeværende Publicums almindelige Bifald, til en Belønning af vedkommende Autoritet. Hans Navn er Peter Stout.
Viborger Samler, 1843-08-29
Helsingør. Jmellem Kronborgs Commandantskab og Helsingørs Borgerrepræsentanter føres der i denne Tid en Strid angaaende Eiendomsretten til den ved Helsingør beliggende, til Exerceerplads for Kronborg Garnison benyttede Grønnehauge. Den i denne Anledning blandt Borgerrepræsentanterne nedsatte Comitee har under 16de ds. indstillet, saaledes som det læses i Hels. Av.: 1) At Communalbestyrelsen tilkjendegiver Kronborg Commandant skab, at Helsingørs By ved indeværende Aars Udgang selv overtager den samme tilkommende Ret til Græsning og Passage m. m. over Grønnehauge, og 2) at Sag maatte vorde anhængiggjort, forsaavidt den nuværende Commandant ved physisk Magt maatte hindre Byen i Udøvelsen, af dens lovlige Ret. Borgerrepræsentationen tiltraadte denne Erklæring, hvorom Magistraten tilskreves.
Viborger Samler, 1843-08-29
J Loll. Falsters Stiftst, læstes nylig følgende Anecdote: Prindsen af – – landede i en lille Stad, for at aflægge et Besøg paa et nærliggende Slot. Borgemesteren indfandt sig strax, for at gjøre Prindsen sin Opvartning, og bønfaldt ham ydmygeligst, at han ved sin Tilbagekomst vilde gjøre hans ringe Huus den Ære, at træde ind deri. Prindsen undskyldte sig; men den veltalende Borgermester vidste at beseire alle hans Jndvendinger, og i den Tanke, at han vel havde arrangeret nogle af de sædvanlige ravnekrogske Festligheder, eller idetmindste sat sig i Bekostning med at indrette et pragtfuldt Sovekammer med Tilbehør, lovede Prindsen endelig at komme. Hvor forhausedes han ikke, da han om Aftenen fandt Huset mørkt og stille og Døren lukket. Jmidlertid bankede han ufortrøden paa. Endelig blev der lukket op, og en Pige viste sig i Neglige med en Natlampe i Haanden og bad ham træde indenfor. Efterat han i nogen Tid havde staaet og ventet, kom Borgermesteren bukkende og skrabende, i Slaabrok og Tøfler, og spurgte, idet han aned Søvnen af Øinene, hvad Hans Høihed befalede. Da Prindsen ingen Anretning af noget Slags saae, forlangte han ikke Spise eller Drikke, men sagde, at han ikkun trængte til at komme til No. "Ja, svarede Borgermesteren: saa kan jeg tænke, at Deres Høihed strax tager ombord; men naar de igjen kommer til vor By, haaber jeg at nyde den Lykke, at see Deres Høihed under mit Tag." Dermed gik Prindsen, men skal paa Gaden under megen Latter have sagt til sine Ledsagere: "Den Borgermester er da det største - -, jeg endnu har seet.
Viborger Samler, 1843-08-29
J Søndags strax efter Midnat blev Saxkjøbings Jndvaanere vækkede ved Brandraab; Jlden var opkommet i Vognmand Simon Jensens Sted; men efter en Times Forløb blev man Herre over Jlden. Taget paa Forhuset afbrændte aldeles og endeel af Loftet med mere blev beskadiget. Dette skal være den første Jldebrand, som er overgaaet Saxkøbing i de sidste 40 Aar. (Falst. Av.)
Viborger Samler, 1843-08-29
Kiel, den 18de August. Som man erfarer, skal i Øvelsesleiren ved Lüneborg kun det Hanseatiske, Oldenborgske og Mecklenborgske Cavallerie bruges som et eneste detascheret Corps, hvorimod det Holsteenske og Hannoverske Cavallerie skulle danne en Cavalleriecolonne paa 36 Escadroner.
Viborger Samler, 1843-08-29
Den i Husum Arrest, som anklaget for et Mordforsøg, hensiddende Johann Steffens fra Svabsted har den 14de Do., om Eftermiddagen, aabnet sig en Aare med et Potteskaar, og derved forsøgt at stille sig selv ved Livet. Af det betydelige Blodforliis er han meget svag, men befinder sig nu under en Læges Behandling.
Viborger Samler, 1843-08-29
Underretsdommen i den bekjendte i Ribe Arrest hen siddende Morder Andreas Andersen Storgaards Sag bleve afsagt den 31te f. M., og blev han dømt til at miste Livet. Forbryderen har nu, da den befalede Religionsunderviisning er begyndt, begjært sig paany stillet for Forhør, og har aflagt den skrækkelige Bekjendelse, at han med fuldkomment Overlæg har forøvet Mordet paa Anders Henriksen, ikke i Hidsighed, men ene og alene forderved at komme i Besiddelse af hans Gods, isærdeleshed et Lommeuhr, som han ogsaa frarøvede ham efter Mordet. Han har derhos forklaret, at han havde tilbageholdt denne Bekiendelse i den Formening, at han derved kunde blive fritaget for at lide Dødsstraffen, og at det var hans Agt først at fremkomme med samme, naar han fik endelig Vished om, at han skulde miste Livet. (Ribe Av.)
Viborger Samler, 1843-08-29
Handels-Efterretninger. Hamborg, den 25de Aug. Hvedepriserne maae noteres 4 a 5 Rthlr. høiere pr. Læst; idag er det mere stille med Handelen (76 a 100 Rthlr. Bco. pr. Læst) Rug flau. (Der forlanges 52 a 62 Rthlr. pr. Lstæ.) Efter Byg spor ges ikke; det Samme er Tilfældet med Havre. Med Raps er det mere flant og man vil ikke betale den forrige Priis. (Der fordres 110 a 118 Rthlr. Beo pr. Læst.) London, den 21de Aug. Med Undtagelse af nogle enkelte Tordenbyger, der have fundet Sted paa flere Steder, var Veirliget i forrige Uge godt og gunstigst for Høsten overalt i England. Af Hveden er omtrent det Halve afmeiet; flere Tilførsler af nye Hvede have allerede fundet Sted; men Qualiteten mangler Kraft og er let. Den nye Hvede, der er kommen til Torv kan ikke maale sig med den for ifjor.
Viborger Samler, 1843-08-29
Hvad Qvantiteten angaaer vil Høsten kun kunne kaldes jevn god, medens Qualiteten i Gjennemsnit er 6 pCt. ringere end ifjor. J Morges kom til Torv 3000 Ortes, ny Hvede: dens Tilstand var god, Prisen 5 a 6 s. lavere. Gl. Hvedflau, og Priserne for samme ligesaavel som for fortoldet fremmed 2 a sh. lavere.
Viborger Samler, 1843-08-29
Hamb. Børsenhalle meddeler en Beretning fra London, af 8de Aug. om Smørhandelen, hvilken ingenlunde er opmuntrende for dem, der speculere i denne Artikel. V. uddrage deraf Følgende: Siden Jernbanerne ere komne i Brug og Dampskibene saa stærk i Gang, som Tilfældet nu er, erholder London Tilførsel af Smør fra saadanne Egne af Storbrittannien og Jrland, der tidligere aldeles intet leverede, og dersom Tolden ikke nedsættes paa fremmet Smør, maa Jndførselen deraf snart ganske ophøre, med Undtagelse af, at der skulde indtræde Mangel her, og Priserne, som Følge deraf, igjen gaae i Veiret, hvortil der dog aldeles ingen Udsigt er fortiden. Forraadet er for Øieblikket dobbelt saa stort, som ifjor ved denne Tid. Ogsaa Qvaliteten har betydeligt forbedret sig, saa at iresk Smør nu ganske har indtaget samme Rang, som det kjeler eller holsteenske Smør, ja maaskee endog overgaaer Samme; hvorhos Priserne staae 10, 12 og 15 Sh. lavere, end Tilfældet i mange Aar har været. Holsteensk Smør kan for Øieblikket slet ikke sælges her, og der vil blive tabt betydeligt derpaa; ja der er al Udsigt til, at Handelen med fremmet Smør aldrig meere vilblive det, den før har været her.
Viborger Samler, 1843-08-29
Efterretninger fra St. Thomas af 21de Juli lyde særdeles gunstige for Høsten.
Viborger Samler, 1843-08-29
Ogsaa i Hasle paa Bornholm er der (af en Skolelærer, Siersted) gjort det første Forsøg paa at bringe Silkeavlen i Udførelse. Odense. Gjestgivergaarden paa Vestergade (der tidligere. har tilhørt Hr. Strøm) er, tilligemed Gjestgivergaarden ved Skibhusene, af Hr. Bollhorn solgt til Hr. Consul Fugleberg. heraf Byen for 12,000 Rbd. (Hr. Av.)
Viborger Samler, 1843-08-29
Agger Kanals Skibsliste. Udg. Den 24de August: A. Gunuldsen af og til Østerriisøer fra Skive, S. Ammundsen af og til Grimstad fra dito, Osmund Jensen af og til dito fra Lemvig, J. L. Weigner af og til Mandal fra Nyekjøbing, alle med Kornvarer, O. Stæhr, H. Groth, begge af Blankenese fra Nyekjøbing, til London med Havre.
Viborger Samler, 1843-08-29
AVERTISSEMENTS. Ved Auction paa Nauntoft Mark, den 30te d. M., Kl. 3 Eftermiddag, bortsælges en Trave høstet Byg, circa 5 Traver uhøstet Havre, Afgrøden efter en Udsæd af 12 Skpr. Kartofler, omtrent 21 Læs Hedetørv og noget Høe, mod Betaling ved Hammerslaget. Nauntoft Mark, den 28de August 1843. Niels Hansen.
Viborger Samler, 1843-08-29
Efter tagen Bestemmelse paa Skiftet efter afgangne Gaardmand Christen Michelsen af Heiring, bliver Løverdagen den 9de September førstkommende Formiddag Kl. 5. afholdt offentlig Auction over Stervboegaarden i Heiring Bye, Kleitrup Sogn, Rinds Herred, med dens paastaaende Bygninger og tilliggende Eiendomme af Hartkorn 5 Tdr. Gaardens Jorder ere gode, i god Drift, og har Gaarden en god Høeavl. Den hele Afgrøde i Aar følger med Gaarden. Saasnart Auctionen over Gaarden er tilendebragt, for auctioneres samme Dag Boets løse Eiendele, bestaaende i noget Bohave af forskjellige Slags Gaards- og Avlsredskaber, Kreature, nemlig 3 Heste, i Føl, 7 Stude, 5 Køer, 5 Stkr. Unaqvæg, 2 Sviin, 2 Grise, 28 Faar, 16 Lam. Auctionen afholdes i Stervboegaarden. Rinds Gislum Herreders Contoir i Hobroe, den 21de Au Holm, gust 1843. const.
Viborger Samler, 1843-08-29
Placat. Efter Foranstaltning af Skifteretten, blive følgende Dødsboet efter Jørgen Laursens Enke Maren Nielsdatter tilhørende faste Eiendomme, nemlig: 1) En Gaard ved St. Michelsport, med tilhørende 2 Agre inden for Porten. 2) 4 Fag teglhængt Huus med Haveplads uden for St. Michelsport. 3) Parcellen Nr. 1 ved St. Michelsport, hvoraf svares en aarlig Afgivt til Byens Kasse af 1 Rbd. 2 Mk. 10 s. Sølv. 4) Parcellen Nr. 2 Sammesteds, hvoraf svares en aarlig Afgivt til Byens Kasse af 4 Rbd. 1 Mk. Sølv. 5) Et Jordstykke bestaaende af 4 Aare ved Jlskjær Hulvei, 6) Den saakaldte Smørkop eller Parcellen Nr. 1 i Teglskiær, hvoraf svares en aarlig Afgivt til Byens Kasse af 17 Rbd. 6 s. Sølv. opbuden til Bortsalg ved 3de Auctioner, som foretages paa Viborg Raadhuus: Onsdagen den førstkommende 13de Septbr., hver Dags Onsdagen den 27de f. M. Formiddag. 11te October, Kl. 11. og Onsdagen den Conditionerne erfares ved Auctionerne og ere forinden til Eftersyn her paa Comptoiret. Viborg, den 11te August 1843. E. Selmer.
Viborger Samler, 1843-08-29
Fra Pressen er udkommen: Kritiske Bemærkninger over adskillige Læsebøger for Børn udg. som Fortale til den danske Børnevens 3die Oplag af dennes Forfatter. 2 Mk. 8 s. Patzia om Engvanding, en Opmuntring for Bønder til Deres Enges Forbedring eller praktisk Anviisning til at erholde det største Udbytte af Enge og til at gjøre ufrugtbare Landstrækninger til indbringende Enge, 3 Mk. 8 s. Dr. F. Liscos Cathechismus i den christelige Lære, oversat af M. Th. Becker, Cand. i Theologien. 2 Mk. 8 s. Christopher Columbus, en Levnetsbeskrivelse til Underholdning for Meenigmand af J. C. Magnus, 3 Mk. 12 s.
Viborger Samler, 1843-08-29
Kjøbenhavns Universitets Aarbog for 1842 udg. af HanbalPeter Selmer, 2 Rbd.